CELEX: 32012R0017
Language: sl
Date: 2012-01-11 00:00:00
Title: Izvedbena uredba Komisije (EU) št. 17/2012 z dne 11. januarja 2012 o spremembi Uredbe Sveta (ES) št. 32/2000 v zvezi z razširitvijo tarifnih kvot Unije za izdelke iz jute in kokosovih vlaken

12.1.2012   
            
            
               SL
            
            
               Uradni list Evropske unije
            
            
               L 8/31
            
         IZVEDBENA UREDBA KOMISIJE (EU) št. 17/2012
   z dne 11. januarja 2012
   o spremembi Uredbe Sveta (ES) št. 32/2000 v zvezi z razširitvijo tarifnih kvot Unije za izdelke iz jute in kokosovih vlaken
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 32/2000 z dne 17. decembra 1999 o odpiranju in zagotavljanju upravljanja tarifnih kvot Skupnosti določenih v GATT in nekaterih drugih tarifnih kvot Skupnosti ter o vzpostavitvi podrobnih pravil za prilagajanje teh kvot in o razveljavitvi Uredbe (ES) št. 1808/95 (1) ter zlasti druge alinee člena 9(1)(a) Uredbe,
   ob upoštevanju naslednjega:
   
               (1)
            
            
               Skupnost je v skladu s ponudbo, ki jo je dala na konferenci Združenih narodov o trgovini in razvoju (Unctad), in skupaj s svojim splošnim sistemom preferencialov (GSP) leta 1971 uvedla tarifne preferenciale za izdelke iz jute in kokosovih vlaken s poreklom iz nekaterih držav v razvoju. Zaradi navedenih preferencialov so se postopno znižale dajatve skupne carinske tarife, ki so bile med letom 1978 in 31. decembrom 1994 popolnoma opuščene.
            
         
               (2)
            
            
               Po začetku veljavnosti sistema GSP leta 1995 je Skupnost skupaj z GATT uvedla avtonomne dajatev proste tarifne kvote Skupnosti za določene količine izdelkov iz jute in kokosovih vlaken. Tarifne kvote, odprte za navedene izdelke v skladu z Uredbo (ES) št. 32/2000, so bile v skladu z Uredbo Komisije (ES) št. 204/2009 (2) podaljšane do 31. decembra 2011.
            
         
               (3)
            
            
               Zaradi podaljšanja splošnega sistema preferencialov do 31. decembra 2013 z Uredbo Sveta (EU) št. 512/2011 Evropskega parlamenta in Sveta z dne 11. maja 2011 o spremembah Uredbe Sveta (ES) št. 732/2008 o uporabi sheme splošnih tarifnih preferencialov v obdobju od 1. januarja 2009 do 31. decembra 2011 (3) je treba do 31. decembra 2013 podaljšati tudi tarifno kvoto za izdelke iz jute in kokosovih vlaken.
            
         
               (4)
            
            
               Uredbo Sveta (ES) št. 32/2000 je zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Za zaporedne številke 09.0107, 09.0109 in 09.0111 se v petem stolpcu („Kvotno obdobje“) Priloge III k Uredbi (ES) št. 32/2000 besedilo: „od 1.1.2009 do 31.12.2009“, „od 1.1.2010 do 31.12.2010“ in „od 1.1.2011 do 31.12.2011“ nadomesti z besedilom: „od 1.1.2012 do 31.12.2012“ in „od 1.1.2013 do 31.12.2013“.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. januarja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 5, 8.1.2000, str. 1.
   
      (2)  UL L 71, 17.3.2009, str. 13.
   
      (3)  UL L 145, 31.5.2011, str. 28.